شه‌فه‌ق نيوز/ رۆجه‌ر داو، سه‌رۆك و وه‌ڕيه‌وبه‌ر جيوه‌جيكار كۆمه‌ڵه‌ى گه‌شت ئه‌مريكى، وت: وڵاته‌يل يه‌كگرتگ ئه‌مريكا جوور باقى وڵاته‌يل تر جه‌هان تويش زه‌ره‌ده‌يل گه‌وراى ئابوورى هاتگه‌ له‌وه‌ختيگه‌و ڤايرۆس كۆرۆنا بڵاوه‌و بويه‌.
داو له‌ لێدوانه‌يليگ ئه‌را تووڕ"سى ئێن ئێن" وت: ئابوورى ئه‌مريكا تائيسه‌ زه‌ره‌د 800 مليار دۆلار وه‌پى ره‌سيه‌، 355 مليار دۆلار له‌لى له‌ بوار پيشه‌سازى سه‌ياره‌يل بويه‌.
جى باسه‌، داو باس له‌وه‌يش كرد قه‌يران كۆرۆنا له‌ كيشه‌ى بيكارى له‌ ئه‌مريكا زياى ئه‌كاو نزيكه‌ى 4،6 مليۆن كارگه‌ر له‌ بوار گه‌شت وه‌زيفه‌يليان له‌ده‌س ئه‌يه‌ن.
